आगरा। युवाओं के भविष्य के लिए स्टार्टअप्प बेहतर विकल्प है। अपने व्यवसाय हेतु निपुणता व जानकारी आवश्यक है इसी तत्वाधान में भारत सरकार की योजना मेक इन इण्डिया, स्टार्टअप्प इण्डिया, स्टैण्डअप इण्डिया आदि योजनायें चलाई जा रही है। इसी क्रम में शिक्षित बेरोजगार युवक,युवतियों हेतु विज्ञान एवं प्रौद्यौगिकी विभाग, भारत सरकार के तत्वाधान में टैक्नोलाॅजी बिजनेस इन्क्यूबेटर केआईईटी द्वारा एक उद्यमिता विकास कार्यशाला का आयोजन आगरा में किया जा रहा है। कार्यक्रम संयोजक अवधेश कुमार ने बताया कि आगरा में छ: सप्ताह तक के लिए आयोजित कार्यशाला में युवक व युवतियों को स्वरोजगार अपनाने व अपना भविष्य उज्जवल बनाने के लिए उद्यमिता विकास, उद्यमीय उत्पे्ररणा, उद्यम प्रबंधन, व्यवसाय व अवसर की पहचान और एप्प डवलपमेंट एण्ड डिजायनिंग आदि का प्रशिक्षण निःशुल्क दिया जाएगा। कार्यक्रम संयोजक टीबीआई-केआईईटी के अनुसार कार्यशाला 15 नवम्बर से 26 दिसम्बर तक भारतीय कम्प्यूटर संस्थान, अन्ना आइकाॅन, सिकंदरा बोदला रोड पर आयोजित होगी। कार्यशाला में 22 से 45 आयुवर्ग की इच्छित युवक—युवतियां मोबाइल नं. 9319109254 पर अधिक जानकारी प्राप्त कर सकते है। प्रशिक्षण प्राप्त करने के इच्छुक विज्ञान वर्ग से स्नातक एवं डिप्लोमा एवं बीटेक, एमसीए, बीसीए छात्र—छात्राओं का साक्षात्कार 14 नवम्बर को प्रातः 10 बजे संस्थान में होगा। प्रशिक्षणोपरांत सफल प्रशिक्षणार्थियों को प्रमाण पत्र से सम्मानित किया जायेगा एवं स्टार्टअप्प सम्बन्धित सहायता की जायेगी।